LIL ĠUŻE' GALEA Hawn min jiġġerra ma' l-għoljiet xemxija Ta' Elikona qalb il-ward u l-ħdura, U, mgħaxxaq b'dik il-għanja tan-natura, Minn qalbu jsawwab l-oħla poeżija. Hemm ukoll min iħobb satra dellija, U, miġbur fih innifsu, jarġa' lura Fuq il-ġrajja ta' ġensu u jifli s-sura Tagħhom bid-dehen tal-filosofija. Inti, Raġel bil-Għaqal, għarrixt sewwa Fil-qalb u l-ħsieb ża' ġensna u rajt sedqithom Ħelwa mal-ħbieb u ħarxa ma' l-għedewwa. Għallimtna li għerf wieħed qatt ma falla: imutu l-ħżiena u magħhom tgħib kburithom, Jirbaħ iċ-ċkejken għaliex jitma f'Alla. GULIA, PRESIDENT TA' L-AKKADEMJA TAL-MALTI, MAĦTUR IMĦALLEF TAL-QRATI SUPERJURI Inħabbru bi pjaċir illi Dr. Wallace Ph. (Manchester), D.P.A. Lond.), Avukat Anzjan tar-Repubblika, 'Lecturer' fil-Liġi Amministrattiva fl-Università ta' Malta, u President ta' l-Akkademja tal- Ma'ti, ġie maħtur biex ikun Imħallef tal-Qrati Superjuri b'seħħ mit-12 ta' Mejju, 1982. Il-Kunsill u l-Membri kollha ta' l-Akkademja, filwaqt li jilqgħu b'ferħ din l-aħbar, li waslet meta konna qegħdin inhejju l istampa ta' dan il-għadd speċ- jali, jieħdu b'idejn l-imħallef Gulia għal dan il-ġieħ li jirrifletti mhux biss fuqu nnifsu bħala professjonista speċjalizzat fil prattika u fit-tagħlim tax-xjenza leġislattiva u amministrattiva, imma wkoll ta' l-Akkademja li tagħha ilu Presi- dent għal bosta snin. Miegħu nifirħu wkoll lil martu, is-Sinjura Nancv, u liż-żewġ uliedu Mvra u Gabrielle. Lill-Imħallef Wallace Gulia nawgurawlu suċċessi ġodda fil-kariga għolja tiegħu filwaqt li nittamaw li jibqa' jmexxi l-Akkademja tal-Malti bil-għaqal u l-prudenza b'riżq il-Lsien Malti li huwa tant iħobb.